Un bărbat în vârstă de 59 de ani, eliberat săptămâna trecută din închisoare, în baza legii recursului compensatoriu, a distrus cantina unui adăpost pentru copii orfani și oameni ai străzii, din Buzău. Bărbatul fusese condamnat anul trecut tot pentru distrugere, iar în urmă cu 17 ani a fost arestat pentru o crimă, relatează Stiri de Buzău.

La sfârșitul lui 2016, Ion Pecioacă a devastat un centru de noapte al persoanelor fără adăpost, înființat de primăria din Buzău. Judecătorii l-au condamnat atunci la trei ani de închisoare, însă bărbatul a ieșit din penitenciar după ce a intrat în vigoare legea recursului compensatoriu, prin care au fost eliberați sute de deținuți.

De data aceasta, bărbatul s-a răzbunat pe cantina bisericii Sfântul Sava, locul în care copiii orfani și oamenii străzii mai scapă de ger iarna și primesc o masă caldă. Pecioacă a spart toate geamurile cantinei cu pietre, apoi a vrut să incendieze clădirea și a dat foc perdelelor.

De teamă, preoții nu au depus plângere la poliție, însă infractorul a fost totuși prins și internat pentru câteva zile la un spital de psihiatrie.

În imaginile surprinse de camerele de vedere anul trecut, când bărbatul a vandalizat centrul de adăpost al oamenilor străzii, se vede cum acesa smulge o instalație de aer condiționat, sparge chiuvete și devastează tot ce îi stă în cale, inclusiv instalația de la centrala termică.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media